*Projekts*

Jelgavas novada dome

LĒMUMS

Jelgavā

2024. gada \_\_.\_\_\_\_\_\_\_\_ Nr.\_\_

**Par atteikumu izmantot pirmpirkuma tiesības** **(Eglaines iela 19, Ozolnieki, Ozolnieku pagasts)**

Izskatot Jelgavas novada pašvaldībā (turpmāk – Pašvaldība) 2024.gada 11.martā saņemto SIA “Atpūta Ozolniekos”, reģistrācijas Nr.43602010672, valdes priekšsēdētāja Agra Barauska 2024.gada 1.marta iesniegumu, ar kuru Pašvaldībai kā zemes īpašniekam tiek piedāvātas pirmpirkuma tiesības uz ēku – viesu namu Eglaines ielā 19, Ozolniekos, Ozolnieku pagastā, Jelgavas novadā. ar kadastra apzīmējumu 54660010791002, konstatēts:

1. saskaņā ar zemesgrāmatas tiesneša 2022. gada 19.decembra lēmumu un ierakstu Ozolnieku pagasta zemesgrāmatas nodalījumā Nr. 100000641864, SIA “Atpūta Ozolniekos” pieder būvju īpašums Eglaines iela 19, Ozolniekos, Ozolnieku pagastā, Jelgavas novadā ar kadastra Nr.54665010061, kas sastāv no būves (viesu nama) ar kadastra apzīmējumu 54660010791002. Ēkas kopējā platība ir 475,60 m2, ir pagrabstāvs un 2 virszemes stāvi, 7 istabas, halle, 2 pirts telpas un citas telpas.
2. Minētā ēka atrodas uz Jelgavas novada pašvaldībai piederošās zemes vienības 0,1375 ha platībā Eglaines iela 19, Ozolniekos, Ozolnieku pagastā, Jelgavas novadā ar kadastra apzīmējumu 54660011576.
3. Atbilstoši iesniegtajam 2024.gada 1.marta Pirkuma līgumam Nr.1\_2024, ēka tiek pārdota uz nomaksu par 90000 EUR. Kopā ar ēku tiek pārdota kustamā manta (mēbeles, interjera priekšmeti, sadzīves tehnika, iekārtas) par 20000 EUR.
4. Pašvaldībai kā zemes īpašniekam uz atsavināmo būvju īpašumu ir pirmpirkuma tiesības saskaņā ar likuma “Par atjaunotā Latvijas Republikas 1937. gada Civillikuma ievada, mantojuma tiesību un lietu tiesību daļas spēkā stāšanās laiku un piemērošanas kārtību” 14. panta otro daļu un Civillikuma 1073. pantu.
5. Civillikuma 2062. pants nosaka, ja pirmpirkuma tiesīgais vēlas savu tiesību izlietot, tad viņam, ja nav citādi norunāts, jāizpilda tie paši nosacījumi, ko piedāvā jaunais pircējs.
6. Pašvaldības nodaļu/iestāžu funkciju veikšanai minētā ēka nav nepieciešama.
7. Ar Pašvaldības mantas novērtēšanas, aprites un atsavināšanas komisijas 2024.gada 19.marta lēmumu (sēdes protokols Nr.[4](https://namejs.jelgavasnovads.lv/Portal/Documents/Update/1598987)) nolemts atteikties izmantot pirmpirkuma tiesības uz būvju īpašumu ar kadastra Nr.54665010061 Eglaines iela 19, Ozolnieki, Ozolnieku pagastā, Jelgavas novadā, kas sastāv no ēkas ar kadastra apzīmējumu 54660010791002.

Lai nodrošinātu likuma “Par atjaunotās Latvijas Republikas 1937. gada Civillikuma ievada, mantojuma tiesību un lietu tiesību daļas spēkā stāšanās laiku un piemērošanas kārtību” 14. panta otrās daļas un Civillikuma 1073. pantā noteikto prasību izpildi, pamatojoties Pašvaldību likuma 10. panta pirmās daļas 21. punktu un Pašvaldības mantas novērtēšanas, aprites un atsavināšanas komisijas 2024.gada 19.marta lēmumu (sēdes protokols Nr.[4](https://namejs.jelgavasnovads.lv/Portal/Documents/Update/1598987)), Jelgavas novada dome **nolemj:**

1. Neizmantot pirmpirkuma tiesības uz 2024.gada 1.marta Pirkuma līgumā Nr.1\_2024 minēto būvju īpašumu Eglaines iela 19, Ozolniekos, Ozolnieku pagastā, Jelgavas novadā ar kadastra Nr.54665010061, kas sastāv no būves ar kadastra apzīmējumu 54660010791002, par uzrādīto pirkuma maksu 90000 EUR.
2. Lēmums stājas spēkā ar tā pieņemšanas dienu un nav pārsūdzams.

Domes priekšsēdētāja p.i. I.Vītola

Iveta Ritere, 25640976